CELEX: 62012CN0588
Language: mt
Date: 2012-12-14 00:00:00
Title: Kawża C-588/12: Talba għal deċiżjoni preliminari mressqa mill-Arbeidshof te Antwerpen (il-Belġju) fl- 14 ta’ Diċembru 2012 — Lyreco Belgium NV vs Sophie Rogiers

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/6
            
         Talba għal deċiżjoni preliminari mressqa mill-Arbeidshof te Antwerpen (il-Belġju) fl-14 ta’ Diċembru 2012 — Lyreco Belgium NV vs Sophie Rogiers
   (Kawża C-588/12)
   2013/C 79/11
   Lingwa tal-kawża: l-Olandiż
   
      Qorti tar-rinviju
   
   Arbeidshof te Antwerpen
   
      Partijiet fil-kawża prinċipali
   
   
      Rikorrenti: Lyreco Belgium NV
   
      Konvenuta: Sophie Rogiers
   
      Domanda preliminari
   
   Id-dispożizzjonijet tal-klawżoli 1 u 2(4) tal-Ftehim-qafas dwar il-leave tal-ġenituri [leave parentali], konkluż fl-14 ta’ Diċembru 1995, mill-organizzazzjonijiet interprofessjonali b’vokazzjoni ġenerali UNICE, CEEP u CES li jinsabu fl-anness għad-Direttiva tal-Kunsill 96/34/KEE, tat-3 ta’ Ġunju 1996, dwar il-ftehim qafas fuq il-leave tal-ġenituri [leave parentali] konkluż mill-UNICE, CEEP u ta’ ETUC, jipprekludu li l-allowance ta’ protezzjoni li għandu jitħallas lill-ħaddiem li kien marbut mal-persuna li timpjegah permezz ta’ kuntratt ta’ xogħol għal żmien indeterminat fuq bażi full-time u li l-kuntratt ta’ xogħol tiegħu ġie rexiż unilateralment minn din il-persuna li timpjega mingħajr raġuni imperattiva jew suffiċjenti matul perijodu ta’ tnaqqis tas-servizzi minħabba t-teħid ta’ leave parentali ta’ 20 % jew ta’ 50 %, jiġi kkalkolat abbażi tal-paga dovuta matul dan il-perijodu ta’ tnaqqis ta’ servizzi, meta l-istess ħaddiem ikollu dritt għal allowance ta’ protezzjoni li jikkorrispondi għall-paga full-time li kieku huwa naqqas is-servizzi tiegħu b’100 %?